Ivar Tõnurist

Ivar Tõnurist (4. oktoober 1937 Rakvere – 13. mai 2017) oli eesti graafik ja akvarellist.

Ivar Tõnurist lõpetas 1956. aastal Paide Keskkooli ning 1963 Eesti Riikliku Kunstiinstituudi graafika erialal.  Aastail 1968–1973 töötas ta ERKIs õppejõuna, seejärel tegutses vabakunstnikuna Tallinnas, Viljandis ja Paides.

 Looming 
1960. aastatel osales ta plakatižanri uuenemisprotsessis. 1966. aastal oli ta Raoul Koigi kõrval Ants Laikmaa nimelise kunstistuudio asutajaid Tallinna Kultuuriülikooli juures.Tallinna Rahvaülikooli ajaloost 

Tõnurist on loonud peamiselt sügavtrükitehnikates maastikke, linnavaateid, portreid ja aktikompositsioone. Vabagraafika kõrval on ta teinud ka eksliibriseid. Ta on viljelnud õlimaali ja pastelli, eelistanud aga akvarelli.Ivar Tõnurist Rios galerii kodulehel

Ivar Tõnurist kuulus 1967. aastast Eesti Kunstnike Liitu ja 1999. aastast Eesti Akvarellistide Ühendusse. Näitustel esines ta alates 1958. aastast, sealhulgas Baltimaade akvarelli­triennaalidel alates 1967. aastast. 1967. aastast peale oli tal mitu isikunäitust, viimaseks suuremaks väljapanekuks jäi 2007. aastal näitus Kastellaanimaja galeriis.

 Viited 

Kategooria:Eesti graafikud
Kategooria:Eesti Kunstiakadeemia vilistlased
Kategooria:Eesti Kunstiakadeemia õppejõud
Kategooria:Metsakalmistule maetud
Kategooria:Sündinud 1937
Kategooria:Surnud 2017